recursal/SuperWikiNEXT-32B huggingface dataset:
**Indre Utsira hydrografiske stasjon** eller formelt *Fast hydrografisk stasjon Indre Utsira*, også kjent som ***Indre Utsira havforskningsstasjon*** er en av Havforskningsinstituttets åtte faste, nasjonale målestasjoner for kystnære observasjoner. Den ligger på ei øy 6 øst av Utsira utenfor Karmøy i Rogaland, vendt inn mot Sirafjorden og Karmøylandet. Den startet målinger i 1942, samtidig med «tvillingstasjonen» Ytre Utsira på østsida.

Havet ved stasjonen er om lag 140 meter dypt. Det er ganske store mengder atlantisk sjøvann som renner sørover gjennom Norskerenna utenfor Utsira og som også innenfor tilfører saltholdig vann. Men i sundet mot Karmøy er det samtidig mer kystvann, som dog ikke er så saltfattig som kystvannet ved stasjonene på f.eks Lista eller i Sognesjøen.

Overflatetemperaturen er typisk ca 4-6°C om vinteren og 13°C om sommeren (juli). I lag omkring bunnen på 135 meter er temperaturen i juli om lag 6,3°C, og i januar 7,5°C. 

Målte temperaturer og saltinnhold ved 1 meter dybde og 150 meter de siste årene fordeler seg slik:

| Måleverdi | 1935 | 1940 | 1945 | 1950 | 1955 | 1960 | 1965 | 1970 | 1975 | 1980 | 1985 | 1990 | 1995 | 2000 | 2005 | 2010 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Januar** |
| Temp i °C 1 meter |  |  |  |  |  |  |  |  |  |  |  |  |  |  |  |  |
| Temp i °C 150 meter |  |  |  |  |  |  |  |  |  |  |  |  |  |  |  |  |
| Salinitet 1 meter |  |  |  |  |  |  |  |  |  |  |  |  |  |  |  |  |
| Salinitet 150 meter |  |  |  |  |  |  |  |  |  |  |  |  |  |  |  |  |
| **Juli** |
| Temp i °C 1 meter |  |  |  |  |  |  |  |  |  |  |  |  |  |  |  |  |
| Temp i °C 150 meter |  |  |  |  |  |  |  |  |  |  |  |  |  |  |  |  |
| Salinitet 1 meter |  |  |  |  |  |  |  |  |  |  |  |  |  |  |  |  |
| Salinitet 150 meter |  |  |  |  |  |  |  |  |  |  |  |  |  |  |  |  |
|

Referanser
----------

1. ↑  Måleverdier Indre Utsira[*død lenke*] - Havforskningsinstituttets datatjeneste, meny til venstre. 1955-dataene i tabellen er tatt opp i 1954. mens 2010-dataene er tatt opp i 2009.

Eksterne lenker
---------------

* Fast hydrografisk stasjon Indre Utsira - Havforskningsinstituttet.
***Anklagerens vitne*** (orig. *Witness for the Prosecution*) er et amerikansk rettsaksdrama fra 1957 regissert av Billy Wilder med Tyrone Power, Marlene Dietrich og Charles Laughton i hovedrollene. Filmen har et teaterstykke av Agatha Christie som forelegg.

Handling
--------

Sir Wilfrid Robarts, en advokat med dårlig helse, får Leonard Vole som klient, Til tross for innvendinger fra hans private sykepleier, Miss Plimsoll, som sier at legen har advart ham mot å ta på seg slike straffesaker. Leonard står anklaget for å ha myrdet fru Emily French, en rik, eldre enke som hadde blitt forelsket i Vole. Hun hadde til og med skrevet et testamente, med Leonard som mottaker av pengene hennes. Sterke indisier peker på Leonard som gjerningsperson, men Sir Wilfrid mener Vole var uskyldig. Sir Wilfrid snakker med Leonards tyske kone Christine, og mener at hun er selvopptatt og falsk. I rettssaken blir Christine innkalt som vitne av påtalemyndigheten.

Christine var faktisk gift med Otto Helm, en tysk statsborger nå innlagt ved mentalsykehus, når Christine ble sammen med Leonard. Han hjalp henne deretter med å unnslippe fra Tyskland. Hun vitner om at Leonard skal ha innrømmet overfor henne at han hadde drept fru French. I løpet av rettssaken blir Sir Wilfrid kontaktet av en mystisk kvinne som gir ham et brev skrevet av Christine til en mystisk elsker ved navn Max. Leonard blir etter hvert frikjent. Det viser seg at Christine hadde forfalsket brevene til den ikke-eksisterende Max, og i forkledning spilte hun den mystiske kvinnen som ga brevene til Wilfrid for å miskrediterte hennes eget vitnesbyrd, og deretter førte til frifinnelsen av Leonard. Christine innrømmer videre at hun reddet Leonard selv om hun visste at han var skyldig, fordi hun fremdeles elsker ham.

Rollebesetning
--------------

* Tyrone Power - Leonard Vole
* Marlene Dietrich - Christine Vole/Helm
* Charles Laughton - Sir Wilfrid Robarts Q.C.

Referanser
----------

1. ↑  «Filmen på filmweb.no» **(norsk)**. Besøkt 6. januar 2016.

Eksterne lenker
---------------

* (en) *Anklagerens vitne* på Internet Movie Database Rediger på Wikidata

* (no) *Anklagerens vitne* hos Filmfront Rediger på Wikidata

* (sv) *Anklagerens vitne* i Svensk Filmdatabas Rediger på Wikidata

* (da) *Anklagerens vitne* i Danmark Nationale Filminstitut Rediger på Wikidata

* (en) *Anklagerens vitne* på AllMovie Rediger på Wikidata

* (fr) *Anklagerens vitne* på Allociné Rediger på Wikidata

* (nl) *Anklagerens vitne* på MovieMeter Rediger på Wikidata

* (de) *Anklagerens vitne* på filmportal.de Rediger på Wikidata

* (en) *Anklagerens vitne* på Turner Classic Movies Rediger på Wikidata

* (en) *Anklagerens vitne* på American Film Institute Rediger på Wikidata

Portal: Film


|  |  |
| --- | --- |
| Oppslagsverk/autoritetsdata | Encyclopædia Britannica
 |
**Jan Herwitz** er et komedieskuespill om kjøpmann Herwitz (som kjemper for faren, Jan Herwitz' ettermæle), og livet i Bergen i 1830-årene, skrevet av forfatteren og skuespillerinstruktøren Hans Wiers-Jenssen. Skuespillet, som er et lystspill i fire akter, ble oppført på Den Nationale Scene første gang i 1913 og har siden vært oppført mer enn 500 ganger for til sammen nesten 300 000 tilskuere ved teateret.
Det er en «erke-bergensk juvel» med rikelig med selvironi, og faktisk med en østlending (Dr. Wulfsberg) som helten i stykket. Ved innledningen til 3. akt avspilles Bergenssangen (*Udsigter fra Ulriken*), og publikum reiser seg og synger med.

Handling
--------

Stykkets handling foregår på 1880-tallet i Bergen.

Fjernsynsteateret
-----------------

Norsk rikskringkasting satte komedieskuespillet opp i fjernsynsteatret første gang den 26. oktober 1976 med regi av Rolf Berntzen og Tore Breda Thoresen. I rollene var Rolf Berntzen som Kjøpmann Herwitz, Lothar Lindtner som Kjøpmann Bøschen, Randi Lindtner Næss som Madam Bøschen, Norma Balean som Madam Hindriksen og Bjørn Sothberg som Doktor Wulfsberg.

Rolleliste
----------

* Kjøpmann Herwitz
* Hans fem døtre:
	+ Thea
	+ Wibecke
	+ Stanse
	+ Wenche
	+ Annike
* Rasmine («Mine») Henriksen – husjomfru hos kjøpmann Herwitz
* Kjøpmann Bøschen – Herwitz' svoger
* Madam Trine Bøschen
* Jannicke – datter av ekteparet Bøschen
* Kjøpmann Hagelsten
* Kjøpmann Dankertsen
* Apoteker Dünner
* Tollinspektøren
* Dr. Wulfsberg
* Overvraker Holbæk
* Madam Holbæk
* Tilla – datter av ekteparet Holbæk
* Severine – tjenestepike hos Herwitz
* Gjester hos Bøschen

Referanser
----------

1. ↑  *Hans Wiers-Jenssen*. Universitetsforlaget. 1970. ISBN 8200046443.
2. 1 2  Wiers-Jenssen, H. (1943). *Jan Herwitz*. Bergen: John Grieg. ISBN 8253301847.
3. 1 2  «Jan Herwitz» **(engelsk)**. Internet Movie Database. Besøkt 10. mai 2014.

Kilder
------

* dns.no om Jan Herwitz
**Konvensjonen om tilgang til miljøinformasjon, allmenn deltakelse i beslutningsprosesser og tilgang til rettsmidler i saker vedrørende miljø,** bedre kjent som **Århuskonvensjonen,** ble signert den 25 juni 1998 i den danske byen Aarhus. Konvensjonen trådde i kraft den 30 oktober 2001. Per April 2023 hadde konvensjonen 47 parter. Alle konvensjonens parter befinner seg i Europa og Sentral-Asia. Norge er part i konvensjonen. 

Århuskonvensjonen gir allmennheten rett til tilgang til informasjon, offentlig deltakelse og prosessrettigheter i beslutningsprosesser vedrørende saker som gjelder det lokale, nasjonale og grenseoverskridende miljøet. Konvensjonen fokuserer på samspillet mellom offentligheten og myndighetene.

Norge følger et dualistisk folkerettsprinsipp. Dette innebærer at internasjonale avtaler Norge er part i, må gjennomføres i norsk rett. Århuskonvensjonen er gjennomført i miljøinfomasjonsloven som trådde i kraft i 2004.

Referanser
----------

1. ↑  «United Nations Treaty Collection». *treaties.un.org* **(engelsk)**. Besøkt 30. april 2023.
2. ↑  «Lov om rett til miljøinformasjon og deltakelse i offentlige beslutningsprosesser av betydning for miljøet (miljøinformasjonsloven) - Lovdata». *lovdata.no*. Besøkt 30. april 2023.
«***Ankerspill-vise***» er et skillingstrykk. Alf Prøysen samlet den inn til sin visespalte i «Magasinet for alle» på midten av 1950-tallet, og mente denne visa stammet fra Sørlandet. Teksten er et akrostikon – om man tar første bokstav i hvert vers får man *Even Olsen*, formodentlig navnet på forfatteren av visa.

Teksten
-------

**1.**En vise vil jeg synge mens ankerspillet går,  

den handler om en rose jeg brøt ut i min vår.  

Den handler om en rose og du må huske på  

at rosen den har torner om du meg kan forstå.  

  

**2.**Ven vokste denne rose med rødme på sitt kinn,  

og øyet var som sjøen når jeg i det så inn,  

jeg vandret mangen aften med arm om hennes liv  

alt mens jeg kysser røvede til lyst og tidsfordriv.  

  

**3.**En skute lå i havnen jeg skulle gå med den  

hun gråt og sagde: Kjære venn, du kommer ei igjen.  

Ut må du gå på bølgen blå og finner du din grav  

da blir jeg som en roser der tidlig faller av.  

  

**4.**Ny var den stolte skute, der nu på havnen lå  

og tåren ruller på mitt kinn, da jeg ombord må gå.  

Den skuta var fra Lillesand og Hertha var dens navn  

en solskinnsdag så ble vi slept ut fra den gamle havn.  

  

**5.**Og langsomt gikk de dage og lengselen var stor,  

hun skrev til meg mangt kjærlig brev og mange vakre ord.  

Når du haver faret og kommer hjem igjen  

så bliver jeg for evig din aller beste venn.  

  

**6.**La ankerspillet knirke sin monotone sang  

og la oss alle vandre her vår sørgelige gang.  

Jeg synger om en rose og du må huske på,  

at rosen den har torner om du meg kan forstå.  

  

**7.**Så kom jeg hjem som styrmann med lue fin og blå,  

jeg tok mitt aller beste slips og søndagsklærne på  

og under armen stakk jeg så det kostelie skrin  

så ville hjem jeg ile til lille vennen min.  

  

**8.**En aften traff jeg henne alt med en orlogsgast,  

da var det som mitt hjerte i sorg og smerte brast.  

Da hun fikk meg å se hun sa: Så tidlig kommer du,  

for tidlig kom nok jeg, jeg sa, mitt hjerte er i tu.  

  

**9.**Nu har jeg visen sunget og ankeret er heist  

farvel, farvel du falske venn, ja gid vi alt var reist.  

Mitt navn jeg ei skal røpe men vil du vite det  

så ligger det i sangen skjult om du kan lete rett.

Kilder
------

* De gamle visene 2 med Alf Prøysen, Forlaget For Alle, Oslo 1973
Jugendstilsenteret i Ålesund er et eksempel på et formidlingssenter som anvender moderne formidlingstiltak
Et **formidlingssenter** er en institusjon for effektiv spredning av kunnskap om vår felles natur- eller kulturarv. Formidlingssenter er besøkssenter som fortolker kunnskapen tilknyttet historiske steder, monument, eller naturfenomen.

Et formidlingssenter skiller seg fra tradisjonelle museer ved at formidling alene står i sentrum og at man ikke driver gjenstandsinnsamling, oppbevaring og forskning internt på senteret. Arbeid tilknyttet konservering og forskning blir gjerne utført av innleid personell som er spesialisert innen det aktuelle fagområdet. Formidlingssenter har ofte ikke egne samlinger eller permanente utstillinger med artefakter eller spesimen og utstilte objekter er derfor ofte lånt inn fra etablerte museer.

Som mer spesialiserte museer, anvender formidlingssentrene ulike kommunikasjonsmidler for å øke forståelsen for natur- og kulturarven og for å stimulere publikums intellektuelle og følelsesmessige tilknytning til denne. For å få et større nedslagsfelt blant publikum og for effektiv spredning av informasjon, har formidlingssenter ofte brukervennlige, interaktive utstillinger og multimedieforestillinger. Mange formidlingssenter har også temporære utstillinger for å understøtte en kontinuerlig oppdagelse av natur- og kulturarven og for gi liv til monumentet eller stedet. 

Portal: Kunst
**Litauisk svart og hvit** (litauisk: Lietuvos juodmargiai) er en kommersiell kurase i Litauen.

Utbredelse og historie
----------------------

Det er i dag registrert 650 000 kyr av rasen i Litauen. Rasen stammer fra de sørvestlige delene av landet. Litauisk svart og hvit er en del av det opprinnelige feet i Litauen. Siden har rasen blitt innkrysset med en rekke raser, deriblant Holstein. Rasen ble anerkjent i 1951. På grunn av omfattende innkryssing er det opprinnelige genetiske materialet for rasen i fare for å gå tapt.

Utseende og egenskaper
----------------------

Rasen er hornet. Fargene er som navnet tilsier svart og hvit. Litauisk svart og hvot er en kombinert melke- og kjøttrase. Gjennomsnittlig melkeproduksjon er 4970 kg med 4,28% fett og 3,26% protein. Høyde og vekt for henholdsvis okse og ku er 950 kg/550 kg og 136cm/129 cm.

Se også
-------

* Liste over kuraser
* Ku

Eksterne lenker
---------------

* NordGen
* EAAP Arkivert 19. februar 2008 hos Wayback Machine.
* N-EURO-CAD
**John William «Jack» Mew** (født 30. mars 1889 i Sunderland, død 16. januar 1963) var en engelsk fotballspiller som var målvakt for Manchester United mellom 1912 og 1926. Mew spilte en sesong i Barrow før han la opp i 1927.

Han kom til United i 1912, men spilte bare fire ligakamper før første verdenskrig brøt ut. Da krigen var over og fotballen var tilbake for fullt i sesongen 1919/20, spilte han 164 av 168 ligakamper mellom 1919/20 og 1922/23. Totalt spilte han 199 kamper i United; 133 i 1. divisjon, 53 i 2. divisjon og 13 kamper i FA-cupen.

I 1920 spilte han sin eneste landskamp for England.

Jack Mews eneste sønn, Allen Cyril, ble drept da han trente unge piloter for the Royal Air Force under andre verdenskrig.

Eksterne lenker
---------------

* Spillerprofil hos Englandstats.com
* (en) Jack Mew – national-football-teams.com Rediger på Wikidata

* (en) Jack Mew – EU-Football.info Rediger på Wikidata

  


|  |  |
| --- | --- |
| Oppslagsverk/autoritetsdata | Prabook
 |
Et Adopt-a-Highway-skilt og de som plukker søppel.
**Adopt-a-Highway** er et konsept fra USA hvor bedrifter kan «adoptere» en veistrekning og gjennom økonomisk bistand, eller ved hjelp av frivillige søppelplukkere, støtte de lokale myndighetene i å holde strekningen fri for søppel. Til gjengjeld setter myndighetene opp plakater med bedriftens navn.

Programmet har sin bakgrunn fra 1963 da James R. «Bobby» Evans, ingeniør i San Angelo-distriktet, så en undervisningsfilm som viste farene ved forsøpling langs motorveien. I 1984 var Evans blitt byen Tylers distriktsingeniør og satte igang med å etablere det som skulle bli Adopt-a-Highway-programmet. Det første Adopt-a-Highway-skiltet ble satt opp 9. mars 1985 ved U.S. Route 69 i Texas. En to miles (3,22 kilometer) lang strekning hadde blitt «adoptert» av organisasjonen Tyler Civitan Club, Tyler-avdelingen av den internasjonale frivillige organisasjonen Civitan.

Enkelte steder i USA har det blitt «trendy» blant de svært velstående å adoptere veistrekninger.

Programmet er åpent for alle organisasjoner, noe som ble kontroversielt da Ku Klux Klan adopterte en del av Interstate 55 i Missouri. Den delen av veien ble senere gitt navnet «The Rosa Parks Freeway» etter den amerikanske borgerrettighetskjemperen. Det nynazistiske organisasjonen American Nazi Party adopterte i 2005 en del av veien utenfor Salem i delstaten Oregon og det ble satt opp skilt som bar navnene American Nazi Party og National Socialist Movement. Skiltene ble vandalisert og senere tatt ned.

I Norge er det få som har tatt i bruk dette konseptet. I Enebakk har en spesialbutikk tatt dette konseptet til seg og holder en fem kilometer lang strekning langs fylkesvei 155 fri for søppel. Det informeres med skilt i begge retninger, og ryddingen finansieres av bedriften selv.

Lignende programmer
-------------------

* Sponsor-a-Highway
* Adopt-a-Beach

Referanser
----------

1. ↑  «It All Started in the Lone Star State» **(engelsk)**. Texas Department of Transportation. 13. november 2009. Besøkt 6. april 2019.
2. ↑  «First Adopt-a-Highway sign goes up» **(engelsk)**. History. Besøkt 6. april 2019.
3. ↑  Anders Eid (9. august 2014). «Ny trend blant de superrike i USA: «Adopter» din egen motorvei». *TV 2*. Besøkt 6. april 2019.
4. ↑  «Rosa Parks Highway and KKK» **(engelsk)**. Snopes. Besøkt 6. april 2019.
5. ↑  Niki Sullivan (28. januar 2005). «‘Nazi Party’ adopts highway near Salem in rural Oregon». *The Spokesman-Review* **(engelsk)**. AP. Besøkt 6. april 2019.
6. ↑  Alexander Bergholmen (16. september 2017). «Adopt a highway - Enebakk, Norway». YouTube. Besøkt 5. april 2019.
7. ↑  Ingvill Hafver (29. mars 2017). «Amerikansk-inspirert adopsjon av veistrekning». *Enebakk Avis*. Besøkt 5. april 2019. (abonnement kreves).

Eksterne lenker
---------------

* (en) Adopt a Highway – kategori av bilder, video eller lyd på Commons Rediger på Wikidata
* Adopt-A-Highway – Det første Adopt-a-Highway-selskapet, etablert i 1990.
* Adopt-a-Highway i Texas
* Adopt a Highway i British Columbia i Canada
| Medaljeoversikt |
| --- |
| Konkurrerte for Østerrikes flagg Østerrike |
| Skihopping |
| Skihopp Junior-VM på ski |
| Bronse | Park City 2017 |  Lagkonkurranse  |

**Julia Huber** (født 29. november 1998) er en østerriksk skihopper som representerer CS Courchevel. Hun debuterte i verdenscupen 1. februar 2014 på hjemmebane i Hinzenbach, men klarte ikke å kvalifisere seg til finaleomgangen med bare en 43.-plass.

Hun deltok ved Vinter-OL for ungdom 2016 på Lillehammer, der Huber endte på 5.-plass i normalbakken og tok bronsemedalje i mikslagkonkurransen.

Hun tok lagbronse med de østerrikske juniorjentene under Junior-VM på ski 2017 i Park City sammen med Claudia Purker, Sophie Mair og Elisabeth Raudaschl.

Referanser
----------

Eksterne lenker
---------------

* (en) Julia Huber – Olympedia Rediger på Wikidata

* (en) Julia Huber – FIS (kombinert) Rediger på Wikidata

* (en) Julia Huber – FIS (skihopping) Rediger på Wikidata

* (pl) Julia Huber – skijumping.pl Rediger på Wikidata
**Adoption and Adaptation in Shona** er doktoravhandlingen til leksikografen og lingvisten Herbert Chimhundu. Han skrev den i 1983, men i forbindelse med ALLEX-prosjektet ble den utgitt i faksimile av African Languages Research Institute, University of Zimbabwe, for å møte et behov i utdanning av forskere.

Boka er skrevet på den tiden Zimbabwe fikk sin uavhengighet og er basert på arbeid gjort sent på 1970-tallet. Herbert Chimhundu undersøker hvordan shona-språket importerer og tilpasser ord og uttrykk fra andre språk for å fungere i et samfunn i endring. Den kan stå som et eksempel på hvordan et afrikansk språk som er sterkt påvirket av engelsk både i kolonitiden og tiden etterpå likevel finner strategier for å ta vare på sin identitet.

En del av boka handler om språket i bruk blant annet låning av ord og uttrykk Han vurderer også shona som et standard skrevet språk og beskriver holdninger til morsmål i en tid hvor det ikke er formulert noen språkpolitikk.

Avhandlingen kan bli sett på som en forberedelse til de to shona-ordbøkene som Herbert Chimhundu er hovedredaktør for, Duramazwi reChiShona (1996) og Duramazwi Guru reChiShona (2001).

Kilder
------

* Omtale hos ir.uz.ac.zw
**Okavango** er et norsk ambient, lyrisk, progressiv, eksperimentelt, moderne jazz jazz-band med innslag av heavy metal og samtidsmusikk.

Bandet ble dannet i 2007 av tidligere Jim Stärk perkusjonist Tom Rudi Torjussen fra Arendal, sammen med Ole Kristian Wetten fra Gjøvik. Med seg fikk de Jørn Raknes fra Grimstad på gitar.

Okavango ga ut sitt selvtitulerte debutalbum *Okavango* 14. april 2008 på Hecca Records / Division Records, produsert av Erik Honoré. Albumet ble improvisert direkte, innspilt og remikset på samme tid. Oppfølgeralbumet *Phonogene* ble produsert av Bård Torstensen og Tom Rudi Torjussen og innspilt på Munkehaugen kultursenter i Arendal, og resultatet ble at Torstensen ble fast medlem av bandet.

Diskografi
----------

* 2008: *Okavango* (Hecca Records)
* 2011: *Phonogene* (Hecca Records)

Medlemmer
---------

* Jørn Raknes – gitar, ukulele, cigarbox gitar, dobro, pedal steel, theremin
* Bård Torstensen – gitar, vokal
* Ole Kristian Wetten – bass, sinewave generator, laptop
* Tom Rudi Torjussen – trommer, cymbaler, metallperkusjon

Eksterne lenker
---------------

* (en) Okavango på Discogs Rediger på Wikidata

* (en) Okavango på MusicBrainz Rediger på Wikidata

* (en) Okavango på Spotify Rediger på Wikidata
* (en) Okavango på MySpace
* Okavango på YouTube

|  |  |
| --- | --- |
| Oppslagsverk/autoritetsdata | MusicBrainz **·** Discogs
 |
|  |
| --- |
| Vanlige uttrykk under Romerriket |
|  **Romerske kongedømme**  (753 f.Kr.–509 f.Kr.) |
| **Romerske republikk**  (509 f.Kr.–27 f.Kr.) |
| **Keiserriket**  (27 f.Kr–1453 e.Kr) |
| **Principatet** | **Dominatet** |
| **Vestromerriket** | **Østromerriket** |
| Magistrat |
| Konsul | Pretor |
| Kvestor | Promagistrat |
| Aedil | Tribun |
| Censor | Guvernør |
| Ekstraordinære magistrater |
| Diktator | Magister equitum |
| Triumvirat | Decemviri |
| Vanlige titler og betegnelser |
| Pontifex Maximus | Legatus |
| Dux | Officium |
| Prefekt | Vicarius |
| *Vigintisexviri* | Liktor |
| Magister militum | Imperator |
| Princeps senatus | Keiser |
| Augustus | Caesar |
| Tetrarki | Ridder |
| Politiske institusjoner |
| Senatet | Cursus honorum |
| Folkeforsamlingene | Kollegialitet |
| Romerretten | Romersk borger |
| Imperium | Concilium Plebis |

**Cæsar** er en romersk tittel av keiserlig karakter. Det kommer fra familienavnet til Gaius Julius Cæsar, den romerske diktatoren.

Allerede under Vespasianus endret navnet Cæsar betydning fra å være et navn da han overførte det til sin påtenkte etterfølger Titus, som da fikk det offisielle navnet *Titus Cæsar Vespasianus*. Cæsar fikk fra da av betydningen til å være tittelen på den påtenkte arvingen til keiserriket, mens navnet etter overtagelsen av tronen ble utvidet med *Imperatore* og *Augustus*. Således ble formelen for arverekkefølgen *NN. Cæsar*, mens navnet ble til *Imperator Caesar NN. Augustus* etter utnevnelsen til keiser. I daglig tale ble arvingene tiltalt som Cæsar mens keiseren ble Augustus.

Da keiser Diokletianus delte Romerriket av administrative grunner under tetrarkiet («fire personers styre») med en østlige del og vestlig del, ble hver del styrt av sin keiser, som hadde tittelen *augustus*, og hver av disse hadde en seniorkeiser, en nestkommanderende og «kronprins», som fikk tittelen *cæsar*.

Navnet/tittelen «Cæsar» utviklet seg til å bli dagens norske ord «keiser», fra norrønt *keisari*, avledet fra latinske *cæsar*, tilsvarende på andre europeiske språk, angelsaksisk *casere*, tysk *kaiser* og videre.

Referanser
----------

1. 1 2  «Caesar», *Online Etymology Dictionary*
2. ↑  «keiser», *Bokmålsordboka*

|  |  |
| --- | --- |
| Oppslagsverk/autoritetsdata | Store Danske Encyklopædi **·** Store Danske Encyklopædi **·** Store Danske Encyklopædi **·** Brockhaus Enzyklopädie
 |
**Mark John Bunn** (født 16. november 1984) er en engelsk fotballtrener og tidligere fotballspiller som er keepertrener for Cambridge United FC.

Klubbkarriere
-------------

Med oppvekst i Southgate, Greater London, startet Bunn sin karriere hos Tottenham Hotspur. Han forlot London-klubben til fordel for Northampton Town før han hadde mulighet til å signere proffkontrakt som 15-åring. Han debuterte som 20-åring i en ligacupkamp i august 2005, men måtte vente et helt år på ligadebuten. 27. april 2007 vant han tittelen som årets spiller i Northampton Town foran Jason Crowe og Chris Doig.

I juli 2007 prøvde hans tidligere manager i Northampton, Colin Calderwood, å hente ham til Nottingham Forest. Derby County ønsket også den unge keeperen, men Bunn ble værende i klubben. 

### Blackburn Rovers

Den 29. august 2008 meldte Blackburn Rovers meldte sin interesse og to dager senere, samme dag som overgangsvinduet stengte, signerte han for Blackburn. Han fikk sin debut et halvt år senere i FA-cupen mot Blyth Spartans. Samme sesong ble han lånt ut for en måned til Leicester City FC, hvor han spilte tre kamper. I en av kampene reddet han et straffespark.

I august 2009 ble han lånt ut til Sheffield United for en måned. Ikke lenge etter ble lånet forlenget med seks måneder. Han mistet etterhvert plassen på laget, men skader gjordet at han igjen ble førstevalg hos Sheffield United, og lånet ble forlenget ut sesongen. Men i mars 2010 ble han hentet tilbake til Blackburn grunnet skade hos førstekeeper Paul Robinson. Likevel måtte Bunn vente på sin ligadebut hos Blackburn fordi Jason Brown ble prioritert foran.

Den 28. desember 2010 fikk han endelig sin ligadebut, i Blackburns 3-1 seier borte mot West Bromwich Albion. Han kom inn i pausen for en skadet Paul Robinson. Bunn gjorde en grei figur og hadde noen fine redninger. Noen måneder senere, i februar 2011, signerte han en ny kontrakt med Blackburn som bandt ham til klubben frem til sommeren 2013.

### Aston Villa

I juli 2015 meldte Bunn overgang fra Norwich City FC til Aston Villa FC på en fri overgang, hvor han skrev under på en toårskontrakt.

Referanser
----------

1. ↑  Eight players depart Aston Villa
2. ↑  BBC.com – Mark Bunn: Aston Villa sign former Norwich City goalkeeper (Publisert 9. juli 2015, besøkt 30. august 2015)

Eksterne lenker
---------------

* (en) Mark Bunn – UEFA Rediger på Wikidata

* (en) Mark Bunn – Transfermarkt Rediger på Wikidata

* (en) Mark Bunn – WorldFootball.net Rediger på Wikidata

* (en) Mark Bunn – Soccerbase.com Rediger på Wikidata

* (en) Mark Bunn – FootballDatabase.eu Rediger på Wikidata

* (en) Mark Bunn – Soccerway Rediger på Wikidata

* (en) Mark Bunn – FBref Rediger på Wikidata

* (es) Mark Bunn – as.com Rediger på Wikidata
Konfucius overrekker Gautama Buddha til Laozi
**De tre lærer** (kinesisk: 三教一 , pinyin: *Sānjiào*, på japansk: *sankyō*) er i tradisjonell kinesisk kultur den forståelse at de tre store «lærer» i Kina gjensidig utfyller hverandre. I det kinesiskinfluerte Japan har det samme kulturelle trekk gjort seg gjeldende.

Med de tre lærer siktes det til konfucianisme, daoisme og buddhisme. Dene harmoni- og harmoniseringemodellen var svært utbredt, men ikke enerådende.

Et uttrykk for harmoniseringen kan man se avtegnet i den tradisjonelle kinesiske embedsmanns virke. Når han innføres i sitt embede er han desidert konfucianer, siden selve embedet er innføyet i en konfuciansk samfunnsforståelse. Legger han så vekt på livsforlengende forholdsregler, da er han i dette snarere daoist. Dør noen i hans familie, konsulterer han en buddistisk munk, ettersom buddhistene har den beste kontakt med det hinsidige.

Denne holdning gjenspeiler seg i et utsagn fra en kinesisk keiser under Ming-dynastiet: «De tre lærer er ett» (三教一。 *Sānjiào yī*). Men dette må imidlertid forstås på bakgrunn av at disse tre lærer i Ming-tiden ble sett på som ortodokse lærer som skulle organiseres med keiseren i spissen, og at andre grupper ble brennemerket som heterodokse og samfunnsskadelige.

Derutover har også de samme tre lærer gjensidig influert, befruktet og komplettert hverandre, på synkretistisk vis. Slik er for eksempel chan-buddhismen (*zen*) oppstått i møtet mellom daoisme og buddhisme. De religiøse spekulasjoner i neokonfucianismen overtok forestillinger fra buddhisme og daoisme. Daoismen utviklet til og med en skoleretning som hadde som sitt prosjekt å forene de tre lærer: «Den fullkomne virkelighets skole», quanzhen.

Fenomenet er også blitt betegnet som *kinesisk universisme*, et uttrykk først brukt av sinologen Jan Jakob Maria de Groot.

Litteratur
----------

* Ingrid Fischer-Schreiber: *Lexikon der östlichen Weisheitslehren: Buddhismus, Hinduismus, Taoismus, Zen.* O. W. Barth, München 1986, ISBN 3-502-67404-3.

Referanser
----------

1. ↑  Edith Franke, Michael Pye: *Religionen nebeneinander: Modelle religiöser Vielfalt in Ost- und Südostasien.* LIT Verlag, Münster 2006. s. 17–19.
**Pachylostictinae** er en delgruppe av klubbvepser som hører til blant plantevepsene. Larvene lever av å gnage på bladene av ulike planter. Utviklingen tar normalt ett år.

Pachylostictinae tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er et puppestadium, en hvileperiode, der vepsens indre og ytre organer endres. Larvens bøyelige og myke kropp omdannes til en puppe med et hardt skall. Når skallet er hardt begynner omdanningen fra larve til den voksne (imago) klubbvepsen. De indre organer brytes i varierende grad ned til en cellemasse. En omorganisering skjer og dyret bygges opp igjen.

Systematisk inndeling
---------------------

Pachylostictinae er i tradisjonell systematikk plassert i gruppen plantevepser, men denne regnes som en parafyletisk gruppe. Det vil si at gruppen Pamphilioidea er søstergruppene til stilkvepsene, slik at stilkveps stammer fra treveps.

**Treliste**
* Vepser (Veps, humler og maur) (Hymenoptera)
	+ delgruppe plantevepser (Symphyta) parafyletisk gruppe
		- overfamilie Tenthredinoidea
			* familie klubbvepser (Cimbicidae)
				+ delgruppe **Pachylostictinae**

Referanser
----------

1. ↑  Tree of Life Web Project. 1995. *Hymenoptera. Wasps, ants, bees, and sawflies.*

Kilder
------

* Cimbicinae (Pachylostictinae) – www.nic.funet.fi/

Eksterne lenker
---------------

* *Artikkelen har ingen egenskaper for arter i Wikidata*
* Norges veps, maur, humler og bier – foreløpig bare om maur.
* Norsk Entomologisk forening – for deg som vil lære mer om insekter.
***Dynastes*** er en slekt av biller som hører til familien skarabider (Scarabaeidae) i gruppen skarabider (Scarabaeoidea). Denne slekten, som lever i Amerika, inneholder noen av verdens største biller.

Utseende
--------

 *Dynastes hercules*, Hunn
Store til meget store biller (25–175 millimeter). Hannene av *Dynastes hercules* kan, inkludert hornet på pronotum, bli opptil 18 centimeter lange, arten er dermed en av kandidatene til tittelen «Verdens største bille». Hunnene mangler dette hornet og er dermed vesentlig kortere. Billen er glinsende svart, dekkvingene vanligvis lyst brunlige. Kroppsformen er nærmest sylindrisk. Hannen har et langt (nesten så langt som resten av kroppen) horn på pronotum, dette er litt nedoverbøyd, og sammen med et tilsvarende, oppoverbøyd horn på hodet danner det en kraftig klype. Hornene viser allometrisk vekst, det vil si at de er forholdsvis mye større hos store enn hos små hanner.

Levevis
-------

Hannene bruker hornene på hodet og pronotum til å kjempe om hunnene. De prøver å gripe motstanderen mellom hornet på hodet og det på pronotum, og vippe ham over på ryggen. Billene er svært sterke for sin størrelse.
Larvene lever i morken ved og bruker 1–2 år på utviklingen. En fullvoksen larve av *Dynastes hercules* hevdes å kunne veie 120 gram.
De voksne billene spiser gjerne råtnende frukt. Tross sin tunge kropp flyr de ganske godt, mest om natten, da de gjerne kommer til lys.

Utbredelse
----------

Artene lever i det nordlige Sør-Amerika og på noen av de karibiske øyene og nordover til det sørlige USA.

Systematisk plassering
----------------------

 *Dynastes granti*, hann
**Treliste**
* Ordenen biller, Coleoptera
	+ Underordenen Polyphaga
		- Overfamilien skarabider, Scarabaeoidea
			* Familien skarabider, (Scarabaeidae) Latreille, 1806
				+ Underfamilien hornbiller, Dynastinae MacLeay, 1819
					- Slekten *Dynastes* MacLeay, 1819 – åtte arter, Mellom- og Sør-Amerika
						* *Dynastes granti* Horn, 1870
						* herkulesbille, *Dynastes hercules* (Linnaeus, 1758) - mange underarter, noen eller alle av disse bør kanskje regnes som egne arter
						* *Dynastes hyllus* Chevrolat, 1843
						* *Dynastes maya* Hardy, 2003
						* *Dynastes miyashitai* Yamaya, 2004 - ofte regnet som et synonym for *Dynastes hyllus*
						* *Dynastes neptunus* (Quensel, 1805)
						* *Dynastes satanas* Moser, 1909
						* *Dynastes tityus* (Linnaeus, 1766)

Eksterne lenker
---------------

* (en) *Dynastes* i Encyclopedia of Life Rediger på Wikidata

* (en) *Dynastes* i Global Biodiversity Information Facility Rediger på Wikidata

* (en) *Dynastes* hos ITIS Rediger på Wikidata

* (en) *Dynastes* hos NCBI Rediger på Wikidata

* (en) *Kategori:Dynastes* – bilder, video eller lyd på Wikimedia Commons Rediger på Wikidata

* (en) *Dynastes* – galleri av bilder, video eller lyd på Wikimedia Commons Rediger på Wikidata

* *Dynastes* – detaljert informasjon på Wikispecies Rediger på Wikidata
**Catterick garnison** (engelsk: *Catterick Garrison*) er en stor garnison syd for Richmond i Richmondshire i North Yorkshire i England. Garnisonen er den britiske armeens største, med 13 000 mannskaper, og er ventet å vokse betraktelig frem til 2020, til totalt 25 000 mannskaper.

Garnisonens plassering ble først anbefalt av Robert Baden-Powell som grunnla speiderbevegelsen i 1908 mens han var stasjonert ved Richmond-festningen. Den 12. august 1914 ble bygging av garnisonen beordret, etter utbruddet av første verdenskrig. Den opprinnelige planen for Catterick var en midlertidig leir for å losjere to komplette divisjoner med omkring 40 000 mannskaper i 2 000 hytter.

Installasjonen var opprinnelig kjent som Richmond leir, inntil navnet ble endret til Catterick leir i 1915, og senere til Catterick garnison. Etter å ha fungert som krigsfangeleir på slutten av første verdenskrig, var ideen om å gjøre Catterick til en permanent militær installasjon først foreslått i 1921, og i løpet av 1930-årene var de fleste av garnisonens anlegg ferdige.

5th Regiment Royal Artillery har sitt hovedkvarter i Catterick Garrison.

  


|  |  |
| --- | --- |
| Oppslagsverk/autoritetsdata | GeoNames **·** GeoNames **·** BBC Things **·** MusicBrainz
 |
Ogdens tegntrekant eller semiotiske triangelOgdens «semiotiske triangel» eller tegntrekant, illustrerer forholdet mellom språklige uttrykk, begreper og virkelighet. Den viser hvordan en term (her kalt symbol) referere til et konkret eller abstrakt fenomen i den virkelige verden (her kalt referent), via vår mentale forestilling (begrepet). Slik uttrykker termen «regn» begrepet *regn*, samtidig som termen refererer til tingen regn. Og tingen regne faller inn under begrepet *regn*.
**Begrep** er innenfor filosofien enkelt sagt *det abstrakte innholdet knyttet til en språklig term*. Ulike språk og dialekter vil som oftest ha spesifikke termer for det samme begrepet.

Begrep er en avgrenset og allmenngyldig mental forestilling om et konkret eller abstrakt fenomen i den virkelige eller i en tenkt verden. For at mennesker skal kunne snakke om denne forestillingen/begrepet, må det uttrykkes gjennom en term og en definisjon. Språkrådets utgivelse *Termlosen* nevner eksempelet med et fenomen som blant annet har «mer eller mindre høy og kraftig stamme, har greiner, har røtter». Dette mentale bildet eller begrepet har termen «tre», og definisjonen «flerårig plante med mer eller mindre høy og kraftig stamme og forveda cellevev».

En situasjon de fleste trolig vil dra kjensel på, og som illustrerer skillet mellom begrepet, altså den mentale forestillingen, og termen og definisjonen som brukes for å formidle begrepet til andre, er når man «har det på tunga». Quiz-masteren har stilt et spørsmål der svaret er en skuespiller, og du kan tydelig se for deg skuespilleren, men du kommer ikke på hva vedkommende heter. Da mangler du termen som viser til begrepet. I noen situasjoner er det kanskje ikke nødvendig å komme med den rette termen, så lenge du klarer å gi en definisjon som formidler hva du tenker på. For eksempel kan «hun som var gift med han som nå er gift med Angelina» kanskje være nok til at andre forstår hvem du tenker på.

Referanser
----------

1. ↑  Søk etter *Begrep* i Bokmålsordboka og Nynorskordboka eller i Det Norske Akademis ordbok
2. ↑  Suonuuti, Heidi (2008). *Termlosen: kort innføring i begrepsanalyse og terminologiarbeid*. Oslo: Språkrådet. ISBN 9788299726618 Sjekk `|isbn=`-verdien: checksum (hjelp). ; fås gratis ved henvendelse til Språkrådet

Litteratur
----------

* Richards, I.A. & Ogden, C.K. (1989): *The Meaning of Meaning* (PDF), Harvest/HBJ.

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** Stanford Encyclopedia of Philosophy **·** Encyclopædia Universalis **·** GND **·** LCCN **·** BNF **·** BNF (data) **·** BNE
 |
***De unge tapre*** (originaltittel: ***Red Dawn***) er en krigsfilm fra 1984 regissert av John Milius og skrevet av Milius og Kevin Reynolds.

Dem ble innspilt på nytt i 2012.

Handling
--------

Kart over hendelsene som beskrives i filmen:  
 **Blå:** USA og dets allierte Canada, Storbritannia og Folkerepublikken Kina.  
 **Red:** Sovjetunionen og dens allierte.  
 **Grønn:** Nøytral land i Vest-Europa.  
 De røde prikkene viser flere viktige steder, som Washington D.C. Omaha (Nebraska), Kansas City, (Missouri) och Beijing (Kina) som har blitt utslettet av atombomber.
Filmen handler om en fiktiv tredje verdenskrig hvor USA blir invadert av kommunistiske tropper av russiske og kubanske soldater. En gruppe ungdom i Colorado rømmer til fjellene og driver geriljavirksomhet under navnet «Wolverines», som var navnet på sportslaget på skolen deres. Bare deler av USA blir okkupert, og ungdommene venter på at amerikanske styrker skal komme å hjelpe dem og drive fienden ut. I mellomtiden driver de å angriper tropper og leirer, og gjør livet surt for okkupantene.

Skuespillere
------------

Flere av skuespillerne ble senere kjent i andre roller, som Patrick Swayze og Jennifer Grey som spilte i hovedrollene mot hverandre i kassasuksessen *Dirty Dancing* som har solgt for over 214 millioner amerikanske dollar (2009), og har solgt over en million eksemplarer i VHS og DVD utgaver. Charlie Sheen i filmene *Platoon* (Oscar-vinner), *Wall Street* og *Young Guns*, og ikke minst i TV-serien *Two and a Half Men*. C. Thomas Howell har spilt i en rekke mindre kjente filmer, men også noen mer kjente, som *Haikeren*. Lea Thompson har som Cheen også en egen TV-serie; *Caroline in the City*, og hun har blant annet spilt moren til Michael J. Fox i *Tilbake til fremtiden*-trilogien.

### Rolleliste

* Patrick Swayze – Jedd Eckert
* Charlie Sheen – Matt Eckert
* C. Thomas Howell – Robert Morris
* Lea Thompson – Erica Mason
* Jennifer Grey – Toni Mason
* Harry Dean Stanton – Tom Eckert
* Darren Dalton – Daryl Bates
* Brad Savage – Danny
* Powers Boothe – Oberstløytnant Andrew Tanner
* Pepe Serna – Mr. Mondragon
* Doug Toby – Arturo «Aardvark» Mondragon
* Ben Johnson – George Mason
* Lane Smith – Mayor Bates
* William Smith – Oberst Strelnikov
* Vladek Sheybal – General Bratchenko
* Ron O'Neal – Oberst Ernesto Bella
* Roy Jenson – Mr. Morris
* Greg Miller – Albert Franklin

Eksterne lenker
---------------

* (en) *De unge tapre* på Internet Movie Database Rediger på Wikidata

* (sv) *De unge tapre* i Svensk Filmdatabas Rediger på Wikidata

* (da) *De unge tapre* i Danmark Nationale Filminstitut Rediger på Wikidata

* (en) *De unge tapre* på AllMovie Rediger på Wikidata

* (fr) *De unge tapre* på Allociné Rediger på Wikidata

* (nl) *De unge tapre* på MovieMeter Rediger på Wikidata

* (en) *De unge tapre* på Turner Classic Movies Rediger på Wikidata

* (en) *De unge tapre* på American Film Institute Rediger på Wikidata

* (en) *De unge tapre* på Rotten Tomatoes Rediger på Wikidata

* (en) *De unge tapre* på Metacritic Rediger på Wikidata
* De unge tapre hos Allmovie

|  |  |
| --- | --- |
| Oppslagsverk/autoritetsdata | LCCN
 |
**Dynamo Open Air Festival** er en heavy metal-musikkfestival i Nederland.

Festivalen har holdt på nesten årlig siden 1986. Opprinnelig ble den startet for å feire 5-års jubileet til Dynamo Rock Club i Eindhoven. Siden den gang har festivalen øket, fra 5 000 tilskuere til over 110 000 i 1995. Størrelsen skapte problemer for den nederlandske infrastrukturen, så året etter måtte festivalen nøye seg med maks 60 000 tilskuere. Etter dette fikk arrangørene problemer med å finne sted til å avholde festivalen, noe som førte blant annet til at det ble en en-dags festival etter 2000, istedenfor 2-3 dager som tidligere, og at festivalen bla avlyst enkelte år.

Norske band som har opptrådt er blant andre: Dimmu Borgir, Immortal, Mayhem, Emperor, Enslaved, Gluecifer, Satyricon, Theatre of Tragedy, Motorpsycho og svensk/norske Clawfinger.

Store anerkjente internasjonale artister har blant annet vært: Slayer, Metallica, Iron Maiden, Kreator, Agent Steel, Fates Warning, Testament, Anthrax og Mercyful Fate.
**Den uskodde karmelittordenen** (latin ***Ordo Fratrum Discalceatorum B. Mariae V. de Monte Carmelo***, «Den uskodde brødreordenen av jomfru Maria av Karmelberget», forkortes **O.C.D.**) er en katolsk orden.

Ordenen ble godkjent midlertidig i 1562, med endelig godkjenning i 1568, som et resultat av en reform i Karmelittordenen. Reformen hadde blitt startet av Teresa av Avila blant søstrene i Spania, og ble fulgt opp blant brødrene av Johannes av Korset. I utgangspunktet var det ikke meningen å splitte ordenen, men dette ble resultatet etter at det viste seg at de reformerte og de ikke-reformerte ikke kunne fungere innen samme orden. 

Begrepet «uskodd» viser til at de reformerte brukte enkle sandaler i stedet for sko, noe som er et tegn på fattigdom og enkel levnet.

Se også
-------

* Karmelittordenen

Eksterne lenker
---------------

* Offisielt nettsted Rediger på Wikidata

* (en) Discalced Carmelite Order – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** Encyclopædia Britannica **·** Encyclopædia Universalis **·** VIAF **·** GND **·** ISNI **·** BNF **·** BNF (data) **·** SUDOC **·** NKC **·** NKC
 |
***A Thousand and One Nights*** (千夜一夜物語, *Senya Ichiya Monogatari*) er en japansk anime-voksenfilm regissert av Eiichi Yamamoto og produsert av Osamu Tezuka. Den er en del av Mushi Productions *Animerama*-serie, som er rettet mot et voksent publikum.

Filmen ble en suksess i Japan, men ble ikke vist mye i Nord-Amerika og ble heller ikke godt mottatt der. Den strenge aldersvurderingen trakk ikke til seg et stort publikum her. Den dubbede versjonen er derfor veldig sjelden, ettersom den aldri ble sluppet ut på hjemmemedieformater, og kan bli ansett som tapt. Traileren til den engelske dubben har blitt funnet. Denne versjonen ble også kuttet ned til 100 minutter fra originalfilmens 128 minutter.

Handling
--------

Aldin, en fattig selger stadig på flyttefot, blir forelsket i Miriam, en vakker kvinne på en auksjon i Bagdad. Men Havasalakum, sønnen til en politimester, kjøper henne som slave. Før han rekker å ta henne hjem, avbryter en sandstorm hele auksjonen. Aldin benytter anledningen til å stjele kvinnen, og redde henne fra slaveri. De gjemmer seg for vaktene i et tilsynelatende tomt herskapshus. De har sex der, men blir i hemmelighet overvåket av eieren av herskapshuset, Sulaiman, som låser dem inne og befaler dem å fortsette. Havasalakum og vaktene hans invaderer herskapshuset. Badli, håndlanger for politimesteren, myrder Sulaiman. 

Aldin blir torturert og sendt til fengsel ved en feiltakelse for drapet på Sulaiman. I mellomtiden dør Miriam under en fødsel. Ett år senere blir Aldin satt fri, og møter Badli i en ørken. Aldin truer med å drepe ham, men viser ham nåde og lar ham gå. Aldin finner en magisk hule hvor Kamahakim og de 40 tyvene skjuler verdisakene deres. Aldin følger etter en tyv inn, og stjeler skatten. Madia, en ung kvinnelig tyv, våkner og truer med å drepe Aldin. Men han overbeviser henne om å se verden sammen med ham. De to flyr deretter av gårde på en magisk hest. 

Aldin og Madia befinner seg til slutt på Lotus Island, som er hjemmet til vakre sirener. Deres dronning, Lamia, inviterer dem til å bli værende der, men Madia stoler ikke på dem. Hun drar videre på den magiske hesten. Men Aldin blir, og har sex med sirenene. Men om natten ser Aldin at sirenene forvandles til slanger. Aldin flykter fra øya, og blir reddet av sjømenn. Han reiser med dem til en mystisk øy, som er bebodd av en menneske-spisende gigant som ønsker å spise opp mannskapet.

Referanser
----------

1. ↑  «One Thousand and One Nights (1969)» **(engelsk)**. Besøkt 20. februar 2018.
2. 1 2 3 4  «Tezuka’s "Adult" Features: "A Thousand and One Nights" (1969) |». *cartoonresearch.com* **(engelsk)**. Besøkt 20. februar 2018.
3. 1 2  «A Thousand and One Nights - Ani.ME». *ani.me*. Besøkt 20. februar 2018.

Eksterne lenker
---------------

* (en) *A Thousand and One Nights* på Internet Movie Database Rediger på Wikidata

* (en) *A Thousand and One Nights* på AllMovie Rediger på Wikidata

* (nl) *A Thousand and One Nights* på MovieMeter Rediger på Wikidata

* (en) *A Thousand and One Nights* på Rotten Tomatoes Rediger på Wikidata
Triratna-symbol i Sanchi
**De tre juveler** (eller **triratna**) kan sies å sammenfatte buddhismens lære. Til juvelene sies en buddhist å ta sin tilflukt, ved å utsi tre ganger:

* Jeg tar min tilflukt til Buddha. ( - Tilliten til den opplyste)
* Jeg tar min tilflukt til dharma. ( - Buddhas lære)
* Jeg tar min tilflukt til sangha. (- fellesskapet til munker og nonner)

De tre juvelene, eller tilfluktsformelen, viser til den vei et menneske går for å nå det endelige mål nirvana. Denne vei/metode har alle buddhister felles: å først interessere seg for Buddha; siden går videre til hans lære; og til sist søker man seg til en munke- eller nonneforsamling for praktisk å utføre læren. 

I sangha velger man en personlig veileder i form av en munk. Her adskiller imidlertid Vajrayana-buddhismen, idet det her er mulig å velge en av de høyeste lamaer som sin personlige veileder. I dette tilfelle utvides De tre Juveler med en ekstra linje/tilflukt, som lyder: *Jeg tar min tilflukt til lama*, den såkalte lamatilflukt.

Eksterne lenker
---------------

* Triratna on the footprints of the Buddha
* Buddhapada and Triratna
* Another triratna on Buddha's footprint.
* Cambodian Buddhist Chanting: Paying Respect to the Triple Gem on YouTube.

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica
 |
NBL-1
**Wittemann-Lewis Aircraft Company** var en amerikansk flyprodusent mellom 1906 og 1923. Det var kjent for å bygge to store fly. De bygde Sundstedt-Hannevig transatlantiske sjøfly med 30 meter vingespenn og NBL-1 Barling Bomber en seks-motors tredekke med en 120-fots vingespenn.

Tidlig i år
-----------

Selskapet ble dannet på Staten Island, New York i 1906 av Charles og Adolph Wittemann som **Wittemann Aeronautical Engineers**. Det første flyet de bygget var en Wright pusher biplan i 1907, uvanlig for den tiden det hadde en dreibar hale hjulet. En rekke Wright pusher triplanes ble bygget mellom 1908 og 1914 for en rekke bemerkelsesverdige flygere. I 1911 bygde de en rekke Hall-Scott pusher biplanes for Thomas Baldwin, kjent som Baldwin Red Devil for den rødfagede Kledningen. Mellom 1913 og 1914 bygget de flere Curtis-type biplanes.

Rundt 1917 forlot Adolph Wittemann selskapet, og Charles slo seg sammen med Samuel Lewis og dannet  **Wittemann-Lewis Aircraft Company'** og flyttet til en ny fabrikk i Teterboro i New Jersey. i Løpet av 1918 bygde fabrikken tomotors Sundstedt-Hannevig sjøfly. Med dette forsøkte kaptein Sundstedt å vinne *Daily Mails* pris på 10 000 pund, prisen for den første transatlantiske flyvning. Sjøflyet havarerte under en flyvning i februar 1919, og ble ikke reparert. I 1918 produserte de Wittemann-Lewis Treningsfly (en gang kjent som Wittemann-Lewis T-T) en to-seters trening biplan.

I 1921 fikk selskapet kontrakt for å bygge to NBL-1 Barling Bombefly for Engineering Division i United States Army. Dette NBL-1 var et stort seks-motiors  triplane bomber som ble sendt med tog og montert ved Wright-Field. I 1923 modifiserte selskapet  25 Airco DH. 4 for United States Post Office som postfly. Det ble det siste flyet som selskapet produserte, da de nå ville konsentrere seg på forskning, men i 1924 ble selskapet erklært konkurs.

Referanser
----------

1. 1 2 3 4 5 6 7 8 9 10  "Amerikanske fly: Wh - Wy". www.aerofiles.com. 1. mai 2009
2. ↑  "Amerikanske fly: Ba - Bl". www.aerofiles.com. 11. mars 2009
3. 1 2  "Amerikanske fly: St - Sz". www.aerofiles.com. 11. februar 2009
4. ↑  «Arkivert kopi». Arkivert fra originalen 23. oktober 2016. Besøkt 22. oktober 2016.
5. ↑  "Amerikanske fly: Ea - Ew". www.aerofiles.com. 2. mai 2009